CELEX: C2005/182/72
Language: lt
Date: 2005-07-23 00:00:00
Title: Byla T-173/05 Martine Heus 2005 m. balandžio 27 d. pareikštas ieškinys Europos Bendrijų Komisijai

23.7.2005   
            
            
               LT
            
            
               Europos Sąjungos oficialusis leidinys
            
            
               C 182/39
            
         Martine Heus 2005 m. balandžio 27 d. pareikštas ieškinys Europos Bendrijų Komisijai
   (Byla T-173/05)
   (2005/C 182/72)
   Proceso kalba: prancūzų
   2005 m. balandžio 27 d. Europos Bendrijų Pirmosios instancijos teisme buvo pareikštas Martine Heus, gyvenančios Anderlecht (Belgija), atstovaujamos advokatės Lucas Vogel, ieškinys Europos Bendrijų Komisijai.
   Ieškovė Pirmosios instancijos teismo prašo:
   
               1)
            
            
               panaikinti 2005 m. sausio 7 d. paskyrimų tarnybos (AIPN) sprendimą, kuriuo atmetamas ieškovės 2004 m. spalio 18 d. pateiktas skundas dėl konkurso COM/PC/04 atrankos komisijos pirmininko 2004 m. liepos 19 d. sprendimo neleisti ieškovei dalyvauti minėtame konkurse;
            
         
               2)
            
            
               panaikinti, jei tai būtina, minėtą konkurso COM/PC/04 atrankos komisijos pirmininko 2004 m. liepos 19 d. sprendimą;
            
         
               3)
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovei neleista dalyvauti konkurse COM/PC/04, nes atrankos komisijai neužskaičius jos laikino darbo Komisijoje stažo, ji neatitiko penkių metų tarnybos Komisijoje ar kitoje institucijoje stažo sąlygos.
   Grįsdama ieškinį ieškovė nurodo Pareigūnų tarnybos nuostatų 27 straipsnio ir 29 straipsnio 1 dalies pažeidimus bei akivaizdžią vertinimo klaidą, nes ginčijami sprendimai ir pranešimas apie konkursą bet kuriuo atveju pagal paskyrimų tarnybos (AIPN) išaiškinimą užkirto ieškovei kelią dalyvauti konkurse vien tik dėl jos ankstesnių administracinių pareigų (sutartininkė, o ne tarnautoja).
   Ieškovė taip pat nurodo nediskriminacijos principo pažeidimą, nes ginčijami kriterijai nesutrukdė konkurse dalyvauti kitiems kandidatams, nors jie buvo mažiau kompetetingi arba turėjo trumpesnį darbo patirties Komisijoje stažą.